Държавен вестник, бр. 80, 2022 г., стр. 9

БРОЙ  80	
Д Ъ Р Ж А В Е Н  В Е С Т Н И К 	
СТР.  9  
и тя е с максимално възможно покритие за 
лимита за медицинско обслужване и здравно 
осигуряване за държавата по местоназначение.
Чл. 16. Когато в държавата по местона­
значението възникне и продължи повече от 
месец заплаха за живота и сигурността на 
командированите, министърът на отбраната 
предлага на Министерския съвет да разре­
ши временно изплащане на служителя и за 
всеки член на неговото семейство на сума, 
не по-малка от 15 на сто от базисния размер 
на командировъчните пари за държавата по 
местоназначение.
Чл. 17. (1) За покриване на разходи за дет­
ска градина и за начално, основно и средно 
образование на всяко дете на служителя за 
всяка учебна година Министерството на от­
браната изплаща на служителя допълнителни 
командировъчни пари в размер до 150 на сто 
от базисния размер за 30 календарни дни, 
определен във валута за съответната държава.
(2) Разходи за детска градина се запла­
щат само ако тя представлява задължителна 
част от основното образование в държавата 
по местоназначение или когато е условие за 
записване в учебно заведение в държавата по 
местоназначение.
(3) Изплащането на допълнителните пари 
за всяко дете се извършва срещу предста­
вяне на разходооправдателни документи за 
заплатени такси и документ, удостоверяващ 
записването в съответния клас (група). При 
повтаряне на годината средствата са за сметка 
на служителя.
Чл. 18. На командированите служители и на 
членовете на техните семейства се осигуряват 
финансови средства за покриване на разходи 
за издаване на визи за влизане, излизане и 
пребиваване в страната по местоназначение 
след предоставяне на разходооправдателни 
документи.
Чл. 19. Разходите за задължителни за при­
емащата държава медицински изследвания за 
COVID-19 и други инфекциозни заболявания 
на служителите в случаите по чл. 12, ал. 1 са 
за сметка на Министерството на отбраната.
Чл. 20. (1) Правата по тази наредба, свър­
зани с членовете на семейството на служи­
теля, възникват, ако те пребивават с него в 
държавата по местоназначението за срок, не 
по-малък от 1/2 от срока на командировката.
(2) За удостоверяване на обстоятелството 
по ал. 1 служителят попълва ежемесечна 
декларация за броя на дните, през които чле­
новете на семейството му са пребивавали в 
държавата по местоназначение в съответния 
месец, по образец, утвърден от министъра на 
отбраната в акта по чл. 2, ал. 2.
(3) За децата, родени след началото на 
командировката, правата по тази наредба 
възникват, ако те пребивават със служителя 
в държавата по местоназначението за срок, 
не по-малък от 1/2 от периода между датата 
на раждането и датата на приключването на 
командировката.
(4) В случаите на сключване на брак след 
началото на командировката за съпруга/съ­
пругата на служителя правата по тази наредба 
възникват, ако той/тя пребивава със служителя 
в държавата по местоназначението за срок, не 
по-малък от 1/2 от периода между датата на 
сключване на брак и датата на приключване 
на командировката.
(5) За децата, навършващи 18-годишна 
възраст по време на командировката, кои­
то не продължават да учат в държавата по 
местоназначението, правата по тази наредба 
възникват, ако те пребивават със служителя 
в държавата по местоназначението за срок, не 
по-малък от 1/2 от периода между началната 
дата на командировката и датата на навърш­
ване на пълнолетие.
(6) За децата, навършващи 25-годишна 
възраст по време на командировката, които 
продължават да учат в държавата по местона­
значението, правата по тази наредба възникват, 
ако те пребивават със служителя в държавата 
по местоназначението за срок, не по-малък 
от 1/2 от периода между началната дата на 
командировката и датата на навършване на 
25-годишна възраст.
(7) При прекратяване на брака по време 
на командировката правата по тази наредба 
за съпруга/съпругата възникват, ако той/тя 
пребивава със служителя в държавата по мес­
тоназначението за срок, не по-малък от 1/2 
от периода между началната дата на коман­
дировката и датата на прекратяване на брака.
(8) При неизпълнение на изискването за 
срока на пребиваване по ал. 1 и 3 – 7 служи­
телят възстановява всички средства, изплатени 
от Министерството на отбраната, свързани 
с членовете на семейството му, освен ако в 
тази наредба е предвидено друго.
(9) С разрешение на министъра на отбра­
ната средствата по ал. 8 не се възстановяват 
в случаите, когато пребиваването на член на 
семейството е прекратено поради сериозно 
заболяване.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Неработещ съпруг“ е съпруг, който не 
е нает по трудово, служебно или приравнено 
на тях правоотношение, граждански договор 
или на друго основание за полагане на трудова 
дейност срещу получаване на възнаграждение, 
както и не е самоосигуряващо се лице, освен 
за случаите, в които той е в неплатен отпуск.
2. „Необзаведено жилище“ е жилище, което 
е изрично обозначено в договора за наем като 
необзаведено или е посочено като такова в 
официален документ на военно формирова­
ние, командване или друга военна структура 
в държавата по местоназначение, където се 
намира жилището.